“Bu muhim, biroq qiyin qaror edi” — Luish Figu “Barselona”dan “Real”ga o‘tib ketgani haqida

Portugaliya terma jamoasi sobiq yarim himoyachisi Luish Figu 2000-yilda “Barselona”dan “Real”ga o‘tganini yodga oldi.

“Bu muhim, biroq qiyin qaror edi. Menga ko‘p narsa bergan va o‘zimni juda yaxshi his qilgan shaharni tark etgandim.
Biroq ishingni qadrlayotganlarini sezmasang va shu vaqtda boshqa klubdan taklif olsang, ketish haqida o‘ylab qolasan”, — deydi Figu.
Ma’lumot uchun, 2000-yilda Figu o‘sha vaqtdagi rekodr narx — 37 million funt evaziga “Barselona”dan “Real”ga yo‘l olgan va bu borada tarixdagi sanoqli futbolchilardan biriga aylangandi. Portugaliyalik futbolchi shuningdek, “Sporting” va “Inter” jamoalarida ham to‘p surgan.
Yanada ko‘proq futbol va sport yangiliklaridan boxabar bo‘lishni istasangiz, “Daryo”ning Telegram’dagi rasmiy sport kanali — @Daryo_Sport24’ga obuna bo‘ling!